कुल मिलाकर यह कहा जा सकता है कि हिन्दी की दलित कहानियां वर्तमान समस्त विसंगतियों एवं विद्रूपताओं का चित्रण ही नहीं करती बल्कि समाज में फैली कुरीतियों, शोषण, अन्याय से मुक्ति के विद्रोह और संघर्ष कर समतामूलक समाज के निर्माण के लिए प्रयासरत है। अतः दलित साहित्य को संकीर्णता का साहित्य मानना हमारी भूल होगी। क्योंकि साहित्य का काम समाज की संवेदनाओं को झकझोंर कर उसमें प्रगतिशील चेतना का संचार करना एवं उसे एक दिशा देना है। इस दृष्टिकोण से वर्तमान हिन्दी दलित कथा साहित्य इस काम को पूरी श्रद्धा एवं निष्ठा से अंजाम दे रहा है।